Internaționalul român Radu Drăgușin a fost titularizat în premieră sâmbătă seară la Tottenham, în partida din deplasare cu Fulham, profitând de problemele medicale ale olandezului Van de Ven.
Din păcate, după un debut de meci în care a dat dovadă de siguranță, Drăgușin poate fi considerat vinovat la golul marcat de Fulham în minutul 42. Rodrigo Muniz a deschis scorul după ce a scăpat nepermis de ușor din marcajul lui Drăgușin.
În debutul reprizei secunde, Fulham a marcat pentru 2-0, gol Lukic, după o centrare venită de pe partea lui Drăgușin. În minutul 62 s-a făcut 3-0, Muniz marcând din nou de lângă Drăgușin, dar fără nicio vină a românului, acesta fiind și scorul final.
După primul gol al lui Fulham, pe rețelele sociale, o parte a fanilor lui Spurs s-au grăbit să-l acuze pe Drăgușin.
"Și tocmai de aceea Van de Ven este cel mai important fundaș al lui Tottenham. Drăgușin e rapid, dar Van de Ven este capabil să accelereze și mai repede și putea evita acest gol", a scris cineva pe rețeaua X.
"Drăgușin, mulțumim pentru 42 de minute, dar este timpul să pleci", a fost reacția mai dură a unui alt suporter.
După meci, Drăgușin a venit în România, fiind prezent la reunirea lotului național pentru meciurile amicale cu Irlanda de Nord și Columbia.
a declarat, luni, pentru FRF.TV, că s-a acomodat foarte bine la Tottenham, subliniind că îi place intensitatea fotbalului din Anglia. El afirmă că obiectivul României la Euro-2024 este ieşirea din grupe.
"M-am acomodat foarte bine. Oamenii de acolo sunt foarte profesionişti şi mereu încearcă să te facă să te acomodezi cât mai repede. Îmi place stilul de joc din Anglia, intensitatea, viteza jocului de acolo. Mi-a scris foarte multă lume. Suntem motivaţi să facem. Obiectivul nostru este să trecem de grupe. Atuul nostru este calitatea jucătorilor, noi când suntem liniştiţi şi cu mintea clară, putem să ne batem cu cei mai buni", a declarat Drăguşin.
Radu Drăguşin face parte din lotul convocat de selecţionerul Edward Iordănescu pentru meciurile amicale cu Irlanda de Nord (vineri) şi Columbia (26 martie).
Programul României la EURO 2024 este următorul:
Luni, 17 iunie: ROMÂNIA – Câştigătoare Play-off B (München, 16:00)
Sâmbătă, 22 iunie: Belgia – ROMÂNIA (Köln, 22:00)
Miercuri, 26 iunie: Slovacia – ROMÂNIA (Frankfurt, 19:00).